Chamery

**Chamery**  ìsch a frànzeescha Gmainda mìt  Iiwoohner (Schtànd: ) ìm Département Marne ìn dr Regioon Grand Est (vor 2016 Champagne-Ardenne). Sa gheert zem Arrondissement Reims un zem Kàntoon Fismes-Montagne de Reims. D’ Iiwoohner nännt m’r **'  (fìr d’ Fràuija) un **'  (fìr d’ Manner).

## wu ’s lììgt

{ "type": "ExternalData", "service": "geoline", "ids": "Q516493", "properties": { "stroke": "#3b78cb", "stroke-width": 2 } }

Chamery lììgt ìn dr histoorischa Prowìnz Champagne, äbb 14 Kilomeeter süüd-süüdwäschtlig vum Schtàdtzäntrum vu Reims. Umgaa wìrd Chamery vu da Nochbergmainda Écueil ìm Norda un Wäschta, Villers-aux-Nœuds ìm Nordoschta, Sermiers ìm Oschta un Süüdoschta, Courtagnon ìm Süüda so wia Nanteuil-la-Forêt ìm Süüdwäschta.

S’ Bachla Rouillat hàt siina Kwalla ìm Gmaindagebiat vu Chamery.

## G’schìcht
Ànna 1419 ìsch Chamery a Pfàrräi worra.

Ìm Äärschta Waltkriag sìnn ìm Dorf groossa Schààda gsìì. Àm 30. Mai 1921 ìsch d’ Gmainda mìt’m Kriagskriiz 1914–18 üsszaichent worra.

## wia d’ Beväälkerung äntwìckelt hàt

## wàs doo z’ sah ìsch
* d’ romàànischa, reemisch-kàthoolischa Peeter-un-Pooli-Kìrìch *()*, schtàmmt üss’m 12. Joohrhundert un ìsch ìm 16. un 18. Joohrhundert uffbàuija worra. Sa hàt a kwàdrààtischa Glockaturm, wo 57 Meeter hooch ìsch; doo drìnn sìnn dräi Glocka-n-üss’m Joohr 1819 z’ fìnda, wo „Ponce Elisabeth“, „Poncette Marie“ un „Jean-Baptiste Catherine“ gnännt sìnn. D’ Kìrìch ìsch zitter 1919 bii da Histoorischa Dankmooler vu nàzionààler Bediitung klàssifiziart. Ìn dr Kìrìch sìnn viar beweegliga-n-Objakta bii da Histoorischa Dankmooler vu nàzionààler Bediitung klàssifiziart: dr Schtairetààwel mìt da Schtàtüüta vu da zwälf Àposchtel (16. Joohrhundert), d’ zwai lìnka Sitta-n-àltààra-n-üss’m 15. Joohrhundert so wia dr rachta Sitta-n-àltààr züa dr hl. Bàrbara üss’m 15. Joohrhundert. Üsserdam sìnn säcks Objakta bii da Histoorischa Dankmooler vu regionààler Bediitung iig’schtuuft: dr Hàuiptàltààr üss Màrmoor un Holz üss’m Joohr 1768, zwai Konsooltìschla üss Màrmoor un Holz üss’m Joohr 1769, s’ Holzkrüzifix üss’m 18. Joohrhundert, s’ Gmäld vum hl. Niklàuis üss’m 18. Joohrhundert, s’ Gmäld vu dr hailiga Fàmìlia üss’m Joohr 1843 so wia s’ Gmäld vu dr Mària Verkìndigung üss’m And vum 18. Joohrhundert. Dr Glockaturm ìsch ìm Schturm vu Dezamber 1999 b’schaadigt worra; ar ìsch ànna 2011 ärfrìscht worra. Ànna 2021 ìsch s’ Gebalk un Dàch räschtoriart worra. Ìm saalwa Joohr ìsch a näi Glààsfanschter ààglajt worra. D’ Kìrìch kààt m’r ìm Internet mìt’ra 3D-Ààschàuijung b’sìchtiga.
* s’ Kriagerdankmool, fìr d’ g’schtoorwana Soldààta vum Äärschta un Zwaita Waltkriag eehra.
* zitter 1995 sìnn ìm Dorf zààhlriicha Blüama z’ sah. Ànna 1998 hàt s’ Dorf biim Nàzionààla Wättb’warb vu da gebliahmta Schtädt un Orta a äärscht „Blüam“ bikumma; ìm Joohr druff hàt’s s’ zwait „Blüam“ bikumma. Ànna 2004 ìsch Chamery biim Wättb’warb mìt 4 „Blüama“ üsszaichent worra. Ànna 2020 ìsch dia Üsszaichnung vum Jury b’schtaadigt worra.


Église Pierre et Paul 10859.JPG|d’ Peeter-un-Pooli-Kìrìch
Porche église Chamery 10888.tif|d’ Wäschtfàssààda vu dr Kìrìch
Nef 09041.JPG|ìm Kìrchaschìff
Chamery 08985.JPG|dr Kìrchachoor
09073 autel à baldaquin.JPG|dr Hàuiptàltààr
Retable PM51000256 XVIe 09087.JPG|dr Àltààruffsàtz mìt da Schtàtüüta vu da Àposchtel
Christ en croix Chamery 06516.jpg|s’ Krüzifix üss’m 18. Joohrhundert
Console Chamery 06491.jpg|a Konsooltìschla üss’m 18. Joohrhundert
Autel PM51000257 XVe 09096.JPG|a lìnker Sitta-n-àltààr
Autel PM51000259 classe 09081.JPG|a lìnker Sitta-n-àltààr
Autel Barbe Chamery 06472.jpg|dr Sitta-n-àltààr züa dr hl. Bàrbara
Annonciation 06518.jpg|s’ Gmäld vu dr Mària Verkìndigung
Monument aux morts 09118.JPG|s’ Kriagerdankmool
Mairie église 10863.jpg|s’ Bìrgermaischteràmt
8 juin 1913 10854.JPG|a Waagkriiz àn dr Iifààhrt vum Dorf Chamery, wo ànna 1913 ärrìchta worra-n-ìsch


## Wìrtschàft
D’ Gmainda Chamery lììgt ìm Wiibàuigebiat Champagne. D’ Raabgebiater vu Chamery waara züa 41 Prozant mìt Pinot Meunier, 29 Prozant mìt Pinot Noir un 30 Prozant mìt Chardonnay gepflànzt.


Sur le flanc nord de la montagne de Reims DSC 0235.JPG|d’ Làndschàft mìt Raabgebiater um Chamery
Chamery 09029.JPG|d’ Làndschàft um Chamery
Champagne Bonnet Ponson - Chamery.jpg|ìm Kaller vum Schàmpàànierhüüs Bonnet-Ponson z’ Chamery


## wìchtiga Lit üss’m Dorf
* dr Mooler Nicolas Perseval (1745–1837) ìsch z’ Chamery uff d’ Walt kumma.
* dr Àrzt Jean-Baptiste Duguet (1837–1914), Komtüür vu dr Eehralegioon, ìsch z’ Chamery uf d’ Walt kumma.
* dr Genrààl Georges Perseval (1920–2009), Komtüür vu dr Eehralegioon un Offiziar ìm Nàzionààla Verdianschtoorda, ìsch z’ Chamery uff d’ Walt kumma.

## Lüag àui
* Lischta vu da Gmainda ìm Département Marne

## Weblìnks

* Websitta vu dr Gmaindaverwàltung (frànzeesch)
* Schtàtistik züa dr Gmainda Chamery biim INSEE (frànzeesch)
* Schtàtistik züa dr Gmainda Chamery, wo düü ufflààda kààsch bii *data.gouv.fr* (frànzeesch)

## Ainzelnoohwiisa